**ΕΡΤ1 – Ενημερωτικό σημείωμα προγράμματος**

**Σας ενημερώνουμε ότι, οι ξένες σειρές που προγραμματίστηκαν στην ΕΡΤ1 είναι οι εξής:**

**«RESTLESS» (Ε) K12**

**Μίνι σειρά κατασκοπείας 2 επεισοδίων, παραγωγής Αγγλίας 2012.**
**Σκηνοθεσία:** Έντουαρντ Χολ
**Πρωταγωνιστούν:** Χέιλι Άτγουελ, Ρούφους Σιούελ, Μισέλ Ντόκερι, Μάικλ Γκάμπον, Σάρλοτ Ράμπλινγκ, Τζέιμς Νόρτον

***Κατάσκοποι, δολοπλοκίες και μια ιστορία με φόντο τη σκοτεινή περίοδο του Β΄ Παγκόσμιου Πολέμου***

**Γενική περιγραφή:** Τη δεκαετία του ’70 η νεαρή φοιτήτρια Ρουθ Γκίλμαρτιν ανακαλύπτει ότι η μητέρα της, Σάλι, υπήρξε κατάσκοπος στον Β΄ Παγκόσμιο Πόλεμο. Η δράση μεταφέρεται στο Παρίσι του 1939, όπου η Σάλι δρούσε με το τότε όνομα της, «Εύα» και αργότερα στη Σκοτία, στο Βέλγιο, στην Ολλανδία αλλά και πέρα από τον Ατλαντικό.

Μια συναρπαστική ιστορία, γεμάτη περιπέτεια και δράση που βασίστηκε στο ομότιτλο κατασκοπικό μυθιστόρημα του **Γουίλιαμ Μπόιντ.**

**ΤΕΤΑΡΤΗ 8 ΙΟΥΝΙΟΥ, στις 00:15**

**Eπεισόδιο 1ο: «Ονομάζομαι Εύα Ντελεκτόρσκαγια» (I am Eva Delectorskaya)**

Από το Κέμπριτζ του ’70, ταξιδεύουμε στο Παρίσι του ’39, όπου η Σάλι, τότε ακόμη ως «Εύα», γνωρίζει έναν Βρετανό κατάσκοπο που τη στρατολογεί και την εκπαιδεύει.

**ΠΕΜΠΤΗ 9 ΙΟΥΝΙΟΥ, στις 00:40**

**Eπεισόδιο 2ο (τελευταίο): «Με πούλησαν» (I've been sold)**

Η Εύα φεύγει για τις ΗΠΑ με ειδική αποστολή να μάθει τις προθέσεις των Αμερικανών σχετικά με τον πόλεμο.

Θα ταξιδέψει σε όλο το βόρειο τμήμα της αμερικανικής ηπείρου, από το Μεξικό ώς τον Καναδά.

**Επίσης, από τη ΤΕΤΑΡΤΗ 15/06/2022 θα μεταδοθεί σε επανάληψη από την ΕΡΤ1 η ξένη σειρά**

**«DEPARTURE» (E)  K12**

**Δραματική σειρά μυστηρίου 6 επεισοδίων, συμπαραγωγής Καναδά-Αγγλίας 2019**

**Σκηνοθεσία:** Τ. Τζ. Σκοτ

**Πρωταγωνιστούν:** Άρτσι Παντζάμπι, Κρίστοφερ Πλάμερ, Κρις Χόλντεν-Ριντ, Κλερ Φορλάνι, Ρεμπέκα Λίντιαρντ, Ταμάρα Ντουάρτε, Μαρκ Ρένταλ, Πίτερ Μένσα, Σάσα Ρόιζ.

**Γενική υπόθεση:** Η ευφυέστατη ερευνήτρια Κέντρα Μάλεϊ καλείται από τον μέντορα της, Χάουαρντ Λόσον, να ηγηθεί της ομάδας που ερευνά τη μυστηριώδη εξαφάνιση μιας επιβατικής πτήσης πάνω από τον Ατλαντικό Ωκεανό.

Ανασταλτικοί παράγοντες είναι τόσο ο πρόσφατος θάνατος του άντρα της και η διαπαιδαγώγηση του νεαρού θετού της γιου όσο και «δυνάμεις» που προσπαθούν να σταματήσουν τις έρευνες. Πολιτική δολοφονία, τρομοκρατικό χτύπημα, ή κάτι άλλο;

Στον ρόλο του Χάουαρντ ο αξέχαστος **Κρίστοφερ Πλάμερ.**

**ΤΕΤΑΡΤΗ 15/06/2022, στις 00:15**

**Επεισόδιο 1ο: «Εξαφανισμένο» (Vanished)**

Όταν η επιβατική πτήση 716 εξαφανίζεται πάνω από τον Ατλαντικό Ωκεανό, η ερευνήτρια Κέντρα Μάλεϊ καλείται να ηγηθεί της έρευνας για το χαμένο αεροσκάφος.

**Επεισόδιο 2ο: «Επιζών» (Survivor)**

Η αναζήτηση για τα συντρίμμια της πτήσης συνεχίζεται και η ομάδα ανακαλύπτει την κρυφή ζωή του κυβερνήτη.

Η Κέντρα αναρωτιέται αν ο μοναδικός επιζών είναι πραγματικά αθώος.

**ΠΕΜΠΤΗ 16/06/2022, στις 00:40**

**Επεισόδιο 3ο: «Κύριος ύποπτος» (Prime Suspect)**

Οι αναμνήσεις της Μάντελιν σχετικά με το δυστύχημα, δίνουν στοιχεία για τις έρευνες και ένας νέος μάρτυρας παρουσιάζεται με ενοχλητικές πληροφορίες σχετικά με τον Ντόνοβαν. Η Κέντρα αντιμετωπίζει προβλήματα με τον Έι Τζέι.

**Επεισόδιο 4ο: «Σαμποτάζ» (Sabotage)**

Τα αντικρουόμενα αποδεικτικά στοιχεία προβληματίζουν την Κέντρα, αλλά μια ξαφνική προδοσία θα την προβληματίσει πολύ περισσότερο. Ο Έι Τζέι παίρνει μια δραστική απόφαση που θέτει τις ζωές τους σε κίνδυνο.